Sæluvíma ( Euphoria ) er margverðlaunuð skáldsaga eftir bandaríska rithöfundinn Lily King . Hún byggir á raunverulegum atburðum í lífi bandaríska mannfræðingsins Margaretar Mead þegar hún var við störf á Nýju-Gíneu árið 1933 ásamt þáverandi eiginmanni sínum , Reo Fortune , og Gregory Bateson sem hún átti eftir að giftast síðar . Sæluvíma sló í gegn í Bandaríkjunum þegar hún kom út árið 2014 og fyrir hana hlaut höfundurinn Kirkus-skáldskaparverðlaunin , Bókmenntaverðlaun Nýja-Englands og Bandarísku gagnrýnendaverðlaunin , auk þess sem hún var valin ein af tíu bestu bókum ársins af The New York Times Book Review , tímaritinu TIME og Amazon . Sæluvíma hefur komið út í 15 löndum og er kvikmynd í bígerð .